Промяната в руската позиция изненадва и хвърля в смут част от българското правителство. Междувременно става ясно, че всички договори на "Нефтохим" вече ще трябва да носят и подпис на зам.-промишления министър Едит Гетова, която е шеф на борда на директорите. Налице е смяна в изпълнителната власт, Жан Виденов е заместен на премиерския пост от служебният премиер Софиянски и следващия министър-председател - Иван Костов. До този момент документите по договорите на "Нефтохим" са се подписвали само от изпълнителния директор. Мярката се въвежда, за да затегне контролът и е препоръчана от вицепремиера Александър Божков. Според запознати, така щяло да се следи отблизо определянето на доставчиците на петрол. Сред тях вече липсва близката до БСП варненска фирма "Юкос Петролиум - България", която е изместена от швейцарската "Марк Рич Инвестмънт".